Odrija Hepbērna

Odrija Hepbērna (;  — ), dzimusi Odrija Ketlīna Rastona (), bija britu aktrise un humanitārā darbiniece.

Par lomu filmā "Romas brīvdienas" saņēmusi Amerikas Kinoakadēmijas balvu kā labākā aktrise galvenajā lomā. Amerikas Kinoinstitūts nosaucis Hepbērnu par vienu no visu laiku labākajām aktrisēm, ierindojot viņu trešajā vietā Dižāko Amerikas ekrāna leģendu sarakstā.

 Dzīvesgājums 
 Ģimene 
Hepbērna piedzima un uzauga Beļģijā. Viņa bija vienīgais bērns brita Džozefa Viktora Antonija Rustona un viņa otrās sievas bijušās baroneses Ellas van Hēmstras, holandiešu aristokrātes, ģimenē.

Viņas tēvs vēlāk pieņēma vecvecmāmiņas Ketlīnas Hepbērnas uzvārdu, tādējādi Odrijas uzvārds kļuva Hepbērna-Rustona. Hepbērnai bija divi pusbrāļi no mātes pirmās laulības ar holandiešu muižnieku Džonkhīru Hendriku Gustafu Ādolfu Quarlzu van Uffordu - Džonkhīrs Arnouds Roberts Aleksandrs "Alekss" Kuarlzs van Uffords un Džonkhīrs Ians Edgars Brūss Kuarlzs van Uffords.

1935. gadā Hepbērnas vecāki izšķīrās, un viņas tēvs ģimeni atstāja. Vēlāk šo viņa nosauca par traumatiskāko savas dzīves brīdi. Pēc daudziem gadiem ar Sarkanā krusta palīdzību viņa noskaidroja tēva atrašanās vietu, uzturēja kontaktus un finansiāli viņu atbalstīja līdz mūža galam.

 Otrais pasaules karš 
Tuvojoties Otrajam pasaules karam, 1939. gadā ģimene pārcēlās uz vectēva māju Arnemā, Nīderlandē, cerot, ka Vācija šai valstij neuzbruks. No 1939. gada līdz 1945. gadam Odrija apmeklēja Arnemas Konservatoriju, kurā līdzās standarta mācību priekšmetiem apguva arī baleta pamatus.

1940. gadā vācieši iebruka Nīderlandē. Vācu okupācijas laikā Hepbērna pieņēma vārdu Edda van Hēmstra (Edda van Heemstra), jo viņas angliskais vārds varēja sagādāt briesmas.

Hepbērna nodarbojās ar baletdejošanu. Ap 1944. gadu viņa slepeni uzstājās skatītājiem, lai savāktu naudu Holandes pretošanās kustībai. Pēc Sabiedroto otrās frontes atklāšanas (D-dienas) dzīves apstākļi pasliktinājās. Arnemu nopostīja artilērijas ugunis, kas bija daļa no operācijas Market Garden. Sekojošā bada laikā, 1944. gada ziemā, vācu armija konfiscēja ēdienu un degvielu. Cilvēki mira no bada un aukstuma. Hepbērna un daudzi citi cilvēki izdzīvoja cepot biskvītus, miltus izgatavojot no tulpju sīpoliem. No šā perioda ir saglabājušies daži bērnības zīmējumi.

Karam beidzoties, kad valsts tika atbrīvota, iedzīvotāji varēja saņemt Apvienoto Nāciju Organizācijas palīdzību. Hepbērnas kara laika pieredze ir viens no galvenajiem iemesliem, kādēļ viņa vēlāk iesaistījās UNICEF brīvprātīgajā darbā.


 Karjeras sākums 
Pēc kara beigām 1945. gadā Hepbērna kopā ar māti pārcēlās uz Amsterdamu. Tur viņa trīs gadus mācījās baletu pie Sonia Gaskell. 1948. gadā Hepbērna pirmo reizi piedalījās filmā Nederlands in 7 lessen. Pēc tam viņa studēja baletu Londonā pie lēdijas Marie Rambert, kā arī strādāja par modeli.

Hepbērna uzstājās teātrī, piedalījās nelielās kinolomās. Vienā tādā lomā Hepbērnu ievēroja franču rakstniece Kolete, un ieteica viņu titullomai Brodvejas uzvedumā Žižī (Gigi), kas bija veidots pēc Koletes darba. Par Žižī lomu Hepbērna nopelnīja Teātra pasaules balvu (Theatre World Award).

 Aktrises karjera 
1953. gadā Hepbērna filmējās princeses Annas lomā filmā "Romas brīvdienas" kopā ar Gregoriju Peku. Par šo lomu viņa saņēma Amerikas Kinoakadēmijas balvu kā labākā aktrise galvenajā lomā, BAFTA kino balvu kā labākā aktrise galvenajā lomā un Zelta globusa balvu kā labākā aktrise dramatiskā filmā.

Ievērību guva arī Hepbērnas nākamās lomas filmās "Sabrina" (1954), "Karš un miers" (1956), "Mūķenes stāsts" (1959), "Brokastis pie "Tifanija"" (1961), "Šarāde" (1963), "Mana skaistā lēdija" (1964), "Kā nozagt miljonu" (1966).

Kopš 1967. gada Hepbērna sāka retāk filmēties. Viņa vairāk laika veltīja ģimenei un sabiedriskajam darbam.

 Sadarbība ar UNICEF 
Hepbērna kļuva par UNICEF Labas gribas sūtni. Sākot ar 1988. gadu viņa piedalījās humanitārās palīdzības misijās, apmeklēja daudzas pasaules valstis, piemēram, Etiopiju, Turciju, Sudānu, Bangladešu, Vjetnamu, Centrālamerikas valstis. Četrus mēnešus pirms savas nāves Hepbērna bija Somālijā. Situāciju šajā valstī viņa aprakstīja kā pašu briesmīgāko, ko viņa jebkad redzējusi.

Izsakot atzinību par darbu UNICEF, ASV prezidents Džordžs H. V. Bušs Hepbērnu apbalvoja ar Prezidenta brīvības medaļu. Jau pēc nāves Hepbērnu apbalvoja ar Amerikas Kinoakadēmijas Džīna Heršolta humanitāro balvu.


 Personīgā dzīve 
1950. gadu sākumā Hepbērna bija saderināta ar Džeimsu Hensonu, tomēr pēdējā brīdī kāzas atcēla.

Vēlāk Hepbērna bija precējusies divas reizes - pirmoreiz ar amerikāņu aktieri un režisoru Melu Fereru (laulība ilga no 1954. līdz 1968. gadam) un otrreiz ar itāļu psihiatru Andrea Doti (no 1969. līdz 1982. gadam). Pēdējā dzīves posmā (no 1980. gada līdz 1993. gadam) Hepbērnas partneris bija nīderlandiešu aktieris Roberts Volders.

Hepbērnai bija divi bērni - Šons Hepbērns Ferers (dzimis 1960. gadā) un Luka Doti (dzimis 1970. gadā).

 Nāve un piemiņa 
Hepbērna nomira 1993. gada 20. janvārī no vēdera dobuma vēža.

Hepbērna apglabāta Šveicē, Tolochenaz kapsētā.

Par Hepbērnu ir publicēti biogrāfiski materiāli. Plašu atzinību ir ieguvusi 2000. gada TV biogrāfiskā filma "Odrijas Hepbērnas stāsts" (The Audrey Hepburn Story), kurā Hepbērnu agrā jaunībā atveido Emmija Rosama, bet pamatlomā ir Dženifere Lava Hjūita. Šīs filmas beigās ir iekļauti arhīva materiāli ar Odriju Hepbērnu, kas filmēti viņas pēdējās UNICEF misijas laikā.

2002. gadā Hepbērnas humanitāro darbu godināja ANO Speciālajā, bērniem veltītajā sesijā, atklājot ANO Ņujorkas galvenajā mītnē statuju "Odrijas gars" (The Spirit of Audrey).

 Filmogrāfija 
 Filmas 
 Gads Nosaukums Loma Piezīmes 1948  "Holandiešu valoda 7 nodarbībās" / Nederlands in 7 lessen  ()  Stjuarte  Dokumentāla filma1951  One Wild Oat  Reģistratore viesnīcā "Smiekli paradīzē" /Laughter in Paradise  Cigarešu meitene "Montekarlo mazulīte" / Monte Carlo Baby  Linda Farell Odriju ievēro franču rakstniece Kolete, un iesaka Žižī lomai Brodvejas lugā Žižī (Gigi). "Jauno sievu stāsts" / Young Wives' Tale  Eve Lester The Lavender Hill Mob  Chiquita 1952  "Noslēpumainie cilvēki" / The Secret People  Nora Brentano Nous irons à Monte Carlo() Melissa Walter  Franču versija filmai "Montekarlo mazulīte". 1953  "Romas brīvdienas" / Roman Holiday  Princese Anna  Amerikas Kinoakadēmijas balva Labākā aktrise galvenajā lomā Zelta globusa balva kategorijā Labākā aktrise galvenajā lomā BAFTA apbalvojums Labākā aktrise galvenajā lomā kino drāmā 1954  "Sabrina" / Sabrina  Sabrina Fairchild  Nominācija — Amerikas Kinoakadēmijas balva kategorijā Labākā Aktrise  Nominācija — BAFTA apbalvojumam Labākā aktrise galvenajā lomā 1956  "Karš un miers" / War and Peace  Nataša Rostova  Nominācija — BAFTA apbalvojums kategorijā Labākā aktrise galvenajā lomā Nominācija — Zelta globusa balva kategorijā Labākā aktrise drāmā1957  "Smieklīgā seja" / Funny Face  Jo Stockton "Mīla pēcpusdienā" / Love in the Afternoon  Ariane Chavasse/Thin Girl  Nominācija — Zelta globusa balva kategorijā Labākā aktrise komēdijā/mūziklā1959  "Zaļā savrupmāja" / Green Mansions  Rima  Režisors Mels Ferrers"Mūķenes stāsts" / The Nun's Story Māsa Luka (Gabrielle van der Mal) BAFTA apbalvojums - Labākā aktrise galvenajā lomā  Nominācija — Amerikas Kinoakadēmijas balva kategorijā Labākā Aktrise Nominācija — Zelta globusa balva kategorijā Labākā aktrise drāmā 1960  "Nepiedotais" / The Unforgiven  Rachel Zachary 1961  "Brokastis pie "Tifanija"" / Breakfast at Tiffany's  Holly Golightly  Nominācija — Amerikas Kinoakadēmijas balva kategorijā Labākā Aktrise"Bērnu stunda" /  The Children's Hour  Karen Wright  1963  "Šarāde" / Charade  Regina "Reggie" Lampert BAFTA apbalvojums Labākā aktrise galvenajā lomā  Nominācija — Zelta globusa balva kategorijā Labākā aktrise komēdijā/mūziklā1964  "Parīze tveicē" / Paris When It Sizzles  Gabrielle Simpson "Mana skaistā lēdija" / My Fair Lady  Eliza Doolittle  Nominācija — Zelta globusa balva kategorijā Labākā aktrise komēdijā/mūziklā 1966  "Kā nozagt miljonu" / How to Steal a Million  Nicole Bonnet 1967  "Divi ceļā" / Two for the Road  Joanna Wallace  Nominācija — Zelta globusa balva kategorijā Labākā aktrise komēdijā/mūziklā"Nogaidi kad satumsīs" / Wait Until Dark  Susy Hendrix  Nominācija — Amerikas Kinoakadēmijas balva kategorijā Labākā Aktrise Nominācija — Zelta globusa balva kategorijā Labākā aktrise drāmā 1976  "Robins un Mariana" / Robin and Marian  Lady Marian  1979  Bloodline  Elizabeth Roffe   1981  "Visi smējās" / They All Laughed  Angela Niotes  1989  "Vienmēr" / Always  Hap 

 TV un teātris 
 Gads Nosaukums Loma Piezīmes1949  High Button Shoes  Kora meitene  Muzikālais teātris Sauce Tartare  Kora meitene  Muzikālais teātris 1950  Sauce Piquante  Featured Player  Muzikālais teātris 1951  "Žižī" / Gigi  Žižī  Theatre World balva 1952  "CBS Televīzijas darbnīca" / CBS Television Workshop     Epizodē ar nosaukumu "Lietaina diena paradīzes krustojumā / Rainy  Day at Paradise Junction 1954  "Undīne" / Ondine  Ūdens nimfa  Tony balva kategorijā Labākā aktrise galvenajā lomā 1957  Mayerling  Baronese Marija Vetsera  1987   "Mīlestība zagļu starpā" / Love Among Thieves  Baronese Karolīne DuLaka  Televīzijas filma 1993  "Pasaules dārzos ar Odriju Hepbērnu" / Gardens of the World with Audrey Hepburn  Odrija Hepbērna  PBS minisērijas; Emmy balva par Izciliem individuāliem sasniegumiem

 Atsauces 

Ārējās saites

 Oficiālā Hepbērnas un viņas vārdā nosauktā bērnu fonda mājaslapa 

 Odrijas Hepbērnas interneta bibliotēka
 Odrijas Hepbērnas fanu mājaslapa
 Aktrisei veltīto mājaslapu adrešu apkopojums 

Kategorija:1929. gadā dzimušie
Kategorija:1993. gadā mirušie
Kategorija:Briseles galvaspilsētas reģionā dzimušie
Kategorija:Angļu kinoaktrises
Kategorija:Kinoakadēmijas balvas ieguvējas aktrises
Kategorija:Zelta globusa balvas ieguvēji
Kategorija:BAFTA balvas kategorijā “Labākā aktrise” laureātes
Kategorija:Emmy balvas ieguvēji
Kategorija:Tony balvas ieguvēji
Kategorija:Grammy balvas ieguvēji